Diari Oficial de la Generalitat Valenciana


Sumari del DOGV 6026, del 02-06-2009 (2009/6255)

RESOLUCIÓ de 25 de maig de 2009, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria del programa Educarte, per a la realització de projectes experimentals i d'innovació dirigits a la inserció educativa i social d'alumnat d'Educació Primària amb necessitats de compensació educativa a través de la formació artística en centres sostinguts amb fons públics per a l'any 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6026

Data del DOGV
:   02-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/6255


Data del document
:   25-05-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * adaptació escolar
    * centre d'ensenyament
    * alumne
    * nova pedagogia
    * política educativa

RESOLUCIÓ de 25 de maig de 2009, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria del programa Educarte, per a la realització de projectes experimentals i d'innovació dirigits a la inserció educativa i social d'alumnat d'Educació Primària amb necessitats de compensació educativa a través de la formació artística en centres sostinguts amb fons públics per a l'any 2009. [2009/6255]  
Per Orde de 26 de febrer de 2009, de la Conselleria d'Educació (DOCV núm. 5972 de 11.03.2009), es convocà i regulà el programa Educarte, per a la realització de projectes experimentals i d'innovació dirigits a la inserció educativa i social d'alumnat d'Educació Primària amb necessitats compensació educativa a través de la formació artística en centres sostinguts amb fons públics per a l'any 2009.  
Este programa pretén que els centres, des de la seua autonomia pedagògica, realitzen experiències innovadores en l'àmbit de l'aplicació de la formació artística en la integració social i educativa de l'alumnat, que per la seua situació desfavorable té més dificultats.   
En la primera disposició final de la citada orde es delega en la Direcció General d'Avaluació, Innovació i Qualitat Educativa i de la Formació Professional la facultat de resoldre la convocatòria i concedir les ajudes, alhora que se li autoritza per a adoptar les mesures oportunes per al compliment, per al desenrrotllament d'esta orde i per a resoldre i notificar totes les incidències que es plantegen en la seua interpretació i execució.  
Una vegada valorats els projectes per la comissió establida a este efecte, complits els tràmits requerits en la convocatòria, transcorregut el termini d'acceptació i al·legacions, comprovats els escrits d'acceptació, estudiades i, si és el cas, ateses les al·legacions presentades, el Servici d'Innovació i Qualitat Educativa, vista la proposta de la Comissió de Selecció l'eleva a la directora general d'Avaluació, Innovació i Qualitat Educativa i de la Formació Professional, qui resoldrà la convocatòria per delegació del conseller, tal com establix la base quinze de l'annex I de la citada orde.  
Per tot això i en virtut de les competències que li atribuïx el Decret 118/2007, de 27 de juliol, del Consell, pel que s'aprova el reglament orgànic i funcional de la Conselleria d'Educació, esta Direcció General d'Avaluació, Innovació, Qualitat Educativa i de la Formació Professional, resol:  
Primer. Projectes seleccionats  
Seleccionar els 15 projectes que figuren en l'annex de la resolució, concedint-los les ajudes econòmiques que s'indiquen, per un import global de 147.025 euros, dels quals 121.900 euros aniran a càrrec de l'aplicació pressupostària 92.51.65.841.63 capítol 2 i els 25.125 euros restants a càrrec de la línia T3153000 de l'aplicació pressupostària 41.02.53.341.78 capítol 4. Ambdós quantitats finançades a càrrec dels pressupostos de l'any 2009. Estes quantitats concedides tindran la finalitat d'ajudar a sufragar els gastos que genere la seua realització (recursos humans aliens al centre utilitzats en la impartició de les accions de formació artística, material fungible i bibliografia).  
Segon. Projectes no seleccionats i projectes exclosos  
1. No seleccionar els projectes que figuren en l'annex de la resolució.   
2. Excloure de la convocatòria els projectes que figuren en l'annex de la resolució, per les raons que en cada cas s'indiquen.  
Tercer. Seguiment i avaluació del projecte  
El seguiment i avaluació dels projectes seleccionats en esta convocatòria es realitzarà segons el que establix la base 16 de l'annex I de la citada orde.  
Quart. Pagament de les ajudes  
El pagament de les ajudes es realitzarà als centres beneficiaris segons allò que s'ha establit en les bases 17, 18 i 19 de l'annex I de la citada orde.  
Quint. Certificació de l'activitat  
El present programa experimental constituïx una activitat d'innovació educativa. L'Orde de 9 de juny de 1994, de la Conselleria d'Educació i Ciència, per la qual es regula la convocatòria, reconeixement, certificació i registre de les activitats de formació permanent del professorat (DOGV núm. 2328 de 17.08.94), en el seu apartat quinze, considera les activitats d'innovació educativa com una modalitat de formació. En conseqüència, a cada un dels coordinadors del projecte, se'ls certificaran 50 hores en concepte de coordinació del projecte. Així mateix, a cada un dels tutors dels grups participants i a altres membres del grup de treball se'ls certificaran 50 hores en concepte de participants en el projecte.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285 de 27.11.1992), i 10, 14 i 46 de la Llei Reguladora de la Jurisdicció contenciosa administrativa (BOE núm. 167 de 14.07.1998), la present Resolució, que posa fi a la via administrativa, podrà ser recorreguda, pels centres privats sostinguts amb fons públics, potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 25 de maig de 2009.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.  
ANNEX /ANEXO   
1. Projectes seleccionats / Proyectos seleccionados  
  
2. Projectes no seleccionats i exclosos / Proyectos no seleccionados y excluidos   
  
(1) Motiu d'exclusió: per presentar sol·licitud fora de termini.  
Motivo de exclusión: por presentar solicitud fuera de plazo.